આ પ્રદર્શમમાં મોરબી જિલ્લાની વિવિધ ૨૫ જેટલી શાળાઓના બાળ વૈજ્ઞાનિકોએ પોતાના શિક્ષકોના માર્ગદર્શન હેઠળ પાક રક્ષક દિવાદાંડી, સજીવ ખેતી, ઇલેક્ટ્રોનિક વોર્ડબોય, લાઈફાઈ, રેમ પમ્પ, મેગ્લેવ ટ્રેન, સફાઈના સાધનો, હોલોગ્રામ, રોકેટ લોંચર જેવી અવનવી કૃતિઓ રજુ કરી હતી, જિલ્લા કક્ષાના આ પ્રદર્શનમાં વિવિધ શાળાઓના ૫૦૦૦ થી વધુ વિદ્યાર્થીઓએ પ્રદર્શનનો લ્હાવો લીધો હતો, આ તકે મોરબી જિલ્લા પંચાયતના પ્રમુખ કિશોરભાઈ ચીખલીયા, જિલ્લા શિક્ષણાધિકારી બી. એન. દવે, જિલ્લા પંચાયત સદસ્ય અમુભાઈ, વિજ્ઞાન સલાહકાર દિપાલીબહેનની પ્રેરક ઉપસ્થિતમાં ખુલ્લું મુકવામાં આવ્યું હતું.